CELEX: C2007/042/23
Language: sl
Date: 2007-02-24 00:00:00
Title: Zadeva C-516/06 P: Pritožba, ki jo je vložila Komisija Evropskih skupnosti 20. decembra 2006 zoper sodbo Sodišča prve stopnje (prvi senat), razglašeno 27. septembra 2006 v zadevi Ferriere Nord SpA proti Komisiji Evropskih skupnosti, T-153/04

24.2.2007   
            
            
               SL
            
            
               Uradni list Evropske unije
            
            
               C 42/14
            
         Pritožba, ki jo je vložila Komisija Evropskih skupnosti 20. decembra 2006 zoper sodbo Sodišča prve stopnje (prvi senat), razglašeno 27. septembra 2006 v zadevi Ferriere Nord SpA proti Komisiji Evropskih skupnosti, T-153/04
   (Zadeva C-516/06 P)
   (2007/C 42/23)
   Jezik postopka: italijanščina
   Stranki
   
      Pritožnica: Komisija Evropskih skupnosti (zastopnika: V. Di Bucci in F. Amato, zastopnika)
   
      Druga stranka v postopku: Ferriere Nord SpA
   Predlogi pritožnice:
   
               —
            
            
               naj se izpodbijana sodba v delu, v katerem je bila razglašena za dopustno ničnostna tožba, ki jo je vložila družba Ferriere Nord zoper dopis Komisije z dne 5. februarja 2004 in zoper telefaks Komisije z dne 13. aprila 2004, razveljavi;
            
         
               —
            
            
               naj se razglasi za nedopustno in torej zavrže ničnostno tožbo, ki jo je družba Ferriere Nord vložila v postopku na prvi stopnji zoper sporna akta;
            
         
               —
            
            
               naj se družbi Ferriere Nord naloži plačilo stroškov postopkov na obeh stopnjah.
            
         Pritožbeni razlogi in bistvene trditve
   Sodba Sodišča prve stopnje z dne 27. septembra 2006 v zadevi Ferriere Nord S.p.A proti Komisiji Evropskih skupnosti, T-153/04, v delu, v katerem razglasi za dopustno tožbo, vloženo v postopku na prvi stopnji, krši člen 230, prvi odstavek, ES v povezavi s členom 249 ES v zvezi z razlago pojma izpodbojnega akta in ni oziroma je napačno obrazložena ter je zaradi nepristojnosti Sodišča prve stopnje pravno napačna.
   Sodišče prve stopnje ni izkazalo, da naj bi izpodbijani akti imeli obvezujoče pravne učinke, ki bi lahko škodili interesom tožeče stranke v postopku na prvi stopnji tako, da bi občutno spremenili njen pravni položaj. Poleg tega je svoj sklep o dopustnosti napačno utemeljilo s prav tako nedokazano trditvijo, da naj bi bili akti, izpodbijani v postopku na prvi stopnji, domnevno zakoniti. Na koncu, Sodišče prve stopnje je prekoračilo pooblastila, ki so mu dana s Pogodbo.